Studente beroof, 1 om die beurt verkrag | Netwerk24
Deur News24 18 Februarie 2019 11:40
Brig. Motlafela Mojapelo, 'n polisiewoordvoerder, sê ses gewapende mans het die deure van die koshuis om 20:20 oopgebreek en waardevolle besittings en geld geroof.
"Daarna is een van die studente, 'n 19-jarige vrou, na 'n veld daar naby gesleep en om die beurt verkrag. Die slagoffer is vir dood agtergelaat."
Toe die polisie opdaag, het die verdagtes reeds gevlug, sê Mojapelo.
'n Taakspan van onder meer lede van misdaadintelligensie, die speurdiens, die honde-eenheid (K9-eenheid) en die opsporingseenheid soek na die verdagtes.
"Die polisie ondersoek 'n saak van huisroof en ses aanklagte van verkragting.
Enigiemand met inligting kan sers. Nevhutalu by 072 611 7887 bel of die Stop Misdaad-nommer 08600 10111 skakel," het Mojapelo gesê.